Вилијам Џеферсон "Бил" Клинтон (; 19. август 1946) био је четрдесет други председник Сједињених Америчких Држава 1992. и поново 1996. као кандидат Демократске странке. Први је амерички председник који је рођен након Другог светског рата. Претходно је био гувернер Арканзаса. Када је постао председник имао је 46 година, што га чини, након Т. Рузвелта и Џона Ф. Кенедија, најмлађим америчким председником. Као члан Демократске странке и дугогодишњи гувернер Арканзаса Бил Клинтон је након 12 година републиканске администрације постао предсједник Сједињених Држава. Након преузимања власти обећао је да ће промијенити политику сопствене странке. Удио у његовој побједи имао је програм опоравка националне економије која је посрнула за вријеме док је Џорџ Х. В. Буш био предсједник Сједињених Држава. Током Клинтоновог председништва дошло је до Рата на Косову и НАТО бомбардовања Југославије.